句
作者：王昌齡
朝代：唐

paragraphs: 與君遠相知，不道雲海深。
得罪由己招，本性易然諾。
黃葉亂秋雨，空齋愁暮心。
通經彼上人，無迹任勤苦。
楓橋延海岸，客帆歸富春。
寒江映村林，亭上納高潔。
陵藪寒蒼茫，登城遂懷古。
孤煙曳長林，春水聊一望。
河口餞南客，進帆清江水。
遷客又相送，風悲蟬更號。
微雨隨雲收，濛濛傍山去。
海客時獨飛，永然滄洲意。
日夕辨靈藥，空山松桂香。
墟落有懷縣，長煙溪樹邊。
青桂花未吐，江中獨鳴琴。
還家望炎海，楚葉下秋水。